Crocs – Is Dit Net Ek Of Is Als Tos? | Watkykjy
griffin Skêre met skietgoed February 22, 2015
griffin Is Dit Net Ek Of Is Alles Tos?, Snotstories June 12, 2018
In Is Dit Net Ek Of Is Alles Tos?, Snotstories deur griffin June 12, 2018 Rek jou bek
Vra mense hoekom hulle Crocs dra en die kanse is goed dat hulle jou gaan probeer wysmaak dat dit die gemaklikste skoene is wat hulle nog ooit gedra het. En dat dit goed is vir jou voete. Crocs beweer selfs dat dit teen bakterieë en slegte reuke weerstand bied en in pragtige kleure beskikbaar is. Ook dat dit baie lig is en dat jy nie maklik daarin gaan gly nie.
Maak nie saak hoe jy daarna kyk nie, op die ou einde is jy die doos met die plastic skoene. Of neon plastic plakkies, om meer presies te wees. Dan’s daar ook heelwat ander redes om nie die simpel goed te dra nie. Soos dat dit ook gemaklik is om sonder ‘n broek rond te loop of jou hol te krap, maar mens dit nie voor ander mense doen nie. Of dat Crocs ook merkwaardige weerstand bied teen belangstelling van mooi meisies. Of self goeie vriende gou ‘n gly in jou sal bang.
Crocs is darem lig. Anders as my swaar Adidas-tekkies wat ek elke dag aan my voete saamsleep werk toe.
Daar is bitter, bitter min produkte wat aan die oningeligte massas verkoop word met ‘n groot geel uitroekteken op sy kop wat skree: “Kyk hoe lekker zef is ek! Kyk! Kyk, mammaaaa!!!!”
As jy jou geld wil mors, koop vir jou ‘n groot sak dagga en spoel dit in die vortex af na ‘n nommer twee. Jy doen dan drie eerbare dinge:
Jy haal dwelms van die straat af.
Jy misbruik nie die pappegaaislaai nie.
Jy spandeer nie jou geld op Crocs nie.
Ek moes al uit geselskap loop as gevolg van Crocs. Halfpad deur die sin kry die ou my rug en sy pitkos vir die dag: “Jammer, maar ek kan nie mense wat Crocs dra ernstig opneem nie.” Half-verslae skree die persoon agterna: “Maar dis so gemaklik!”
‘n Poep is ook lekker gemaklik. Waar niemand jou hoor of sien nie.
Watkykjy staan op 314,224 post views in totaal sedert 1 November, 2019.
griffinCrocs – Is Dit Net Ek Of Is Als Tos? 06.12.2018